ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660055600
ขอให้หน่วยงานที่เกี่ยวข้องปรับผิวการจราจรช่วงที่มีฝาท่อระบายน้ำอยู่กลางถนนให้ราบเรียบเสมอกัน บริเวณตั้งแต่แยกตลาดมีนบุรี ผ่านโรงพยาบาลเสรีรักษ์ เข้าสู่ถนนรามอินทรา ผ่านช่วงซอยพระยาสุเรนทร์ ต่อเนื่องไปยังศูนย์การค้าแฟชั่นไอส์แลนด์ มาจนถึงทางด่วนพิเศษถนนพระราม 9 กรุงเทพมหานคร เนื่องจากผู้ร้องสัญจรในพื้นที่ดังกล่าวด้านบนเป็นโครงการรถไฟฟ้า เมื่อโครงการรถไฟฟ้าแล้วเสร็จมีการคืนผิวจราจรในแนวสายทางรถไฟฟ้าดังกล่าว ถนนที่มีการก่อสร้างใหม่กับถนนเดิมตลอดเส้นทางมีฝาท่อระบายน้ำอยู่กลางถนน ลักษณะพื้นผิวการจราจรบางแห่งเป็นหลุมยุบลง บางแห่งเป็นเนิน จึงเป็นอุปสรรคต่อการขับขี่และผู้ใช้ทางอย่างมาก ระยะทางยาวประมาณ 15 กิโลเมตร ผู้ใช้ทางต้องระมัดระวังหลบหลุ่มและฝาท่อด้วยเกรงว่าจะเกิดเหตุถนนทรุดลงดังที่ปรากฏตามข่าว ประกอบกับผู้ร้องสังเกตเคยพบเห็นมีการแก้ไขพื้นผิวจราจรให้ราบเรียบหลายแห่ง ในบางจุดดำเนินการแก้ไขโดยถาวรแต่บางจุดมีการแก้ไขเบื้องต้นโดยการซ่อมปะผิวการจราจรด้วยลาดยางแอสฟัลท์ ผู้ร้องร้องว่าเส้นทางดังกล่าวเป็นเส้นทางที่ผู้สัญจรใช้เป็นหลักและอยู่ระหว่างเปิดภาคเรียนมีนักเรียนจำนวนมากร่วมใช้เส้นทางเดียวกัน จึงไม่อยากให้เกิดเหตุฉุกเฉินที่ไม่พึงประสงค์ ผู้ร้องจึงร้องขอให้หน่วยงานที่เกี่ยวข้องได้พิจารณาการปรับผิวการจราจรให้ราบเรียบเสมอโดยถาวรต่อไป(ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata